Når gæsterne kigger ind, og jeg ser, de spiser, hvad jeg laver,
er det sjovt og bekræftende, fordi de viser mig:
"Se! Jeg spiser, hvad du laver."
Og jeg siger: "Det er så sejt. Tak."
Det er en utrolig følelse
at vide, at de får et friskt produkt, som vi har lavet den dag.
Vi optræder. Det er en forestilling.
De besøgende har kameraerne klar. De er klar til at se os.
Vi elsker, hvad vi laver,
så det er naturligt for os at more os med arbejdet.
Mit navn er Francheska Roman.
Jeg er chokolademager i Disneyland Resort,
og jeg har arbejdet her i otte år.
EN DAG HOS DISNEY
Følelsen af at gå ned ad Main Street, før de besøgende kommer ind,
og høre musikken, mens parken er tom,
giver mig så meget glæde og er noget, jeg elsker.
Chokolademager
Da jeg først blev ansat i Disneyland i 2011, startede jeg som vikar
i Fantasyland Toontown-butikkerne.
Og med det samme blev jeg draget af at lave konfekt.
Mens jeg ringede kunderne op,
blev mine øjne ved med at flakke hen til chokolademagerne.
Og da vidste jeg, jeg ville overføres til konfekture.
Og jeg har været her lige siden.
Nu starter vi karamel-produktionen.
Vi har 2,7 kilo sukker.
Dertil kommer 0,9 kilo hakkede mandler.
Tre kilo smør.
Vi venter på, at smørret smelter helt
og når kogepunktet.
Når det koger, blander vi sukkeret i.
Det sværeste for mig, da jeg startede, var engelske karameller.
Jeg var så bange for kedlen og for at brænde mig
og gøre det forkert
og generelt bare at arbejde med kedlen.
Men jeg ville være god og holdt aldrig op med at prøve.
Jeg var heldig at arbejde med talentfulde chokolademagere og ledere,
der lærte mig at være den chokolademager, jeg er i dag.
At være en chokolademager er lidt som at være kunstner.
Der er mange detaljer, der skal på plads.
Der er meget dekoreringarbejde med chokolade.
Man skal sørge for, at chokoladen er en vis temperatur,
så ens chokolade ikke er for tynd, når man laver detaljerne.
Der er ikke mange jobs som dette, hvor man kan være kreativ,
lege med chokolade, vinke til besøgende og have en kreativ tilgang.
Produkterne er ens, men alligevel forskellige.
De er håndlavede og meget unikke.
Som chokolademager kan jeg skabe og inspirere,
ikke kun besøgende, men også figurerne.
Jeg ser dem, når de kommer op til vinduet og bliver begejstrede.
Det er noget, jeg virkelig elsker.
Tekster af: Rikke Fryman